Mäletate seda printeri lugu, mis otse karbist väljavõetuna juba ei funkand ning mida saab muidugi ainult minuga juhtuda? Saatsin selle printeri kuskil kuu tagasi garantiisse ja käisin tal nüüd paar päeva tagasi järgi. Teenindaja oli küll rahvuselt venelane ega osanud eesti keelt võib-olla nii palju, kui ta oleks seda tahtnud, aga vabandas ennastületavalt kõikvõimalikku moodi ette ja taha, et selle printeriga ikkagi selline lugu oli ja ulatas mulle täiesti uue printeri, mille firma ise kinni maksis.  Pole väga tükk aega olnud nii meeldivalt üllatunud, kui sel päeval seal esinduses. Sellisel hetkel olen ma õnnelik, et iga firma ei näe oma klienti kui lihtsat masstarbijat, kes tuleb ja läheb, vaid on tema jaoks inimene, kellele võib täiesti vabalt vastu tulla ka ilma Võsapetsita. Thumbs up!